Diari Oficial de la Generalitat Valenciana


Sumari del DOGV 7505, del 15-04-2015 (2015/2997)

Convocatòria d'una plaça d'agent de la policia local per torn lliure.
---------------------------------------------------------------------

### Dades del document

Número de DOGV
:   7505

Data del DOGV
:   15-04-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/2997


Data del document
:   27-03-2015

Organisme emissor
:   Ajuntament d'Almoines

Tipus de document
:   Anunci

Descriptors 

:   * Almoines
    * concurs administratiu

Convocatòria d'una plaça d'agent de la policia local per torn lliure. [2015/2997]  
Mitjançant Acord de la Junta de Govern Local de data 23 de febrer de 2015, s'ha aprovat la convocatòria per a la provisió en propietat d'una plaça d'agent de la policia local d'Almoines, per torn lliure, de conformitat amb les següents bases:  
  
Bases generals de la convocatòria per a la selecció d'una plaça d'agent de policia local  
  
1. Objecte de la convocatòria  
És objecte de les presents bases la provisió en propietat, mitjançant el sistema d'accés de torn lliure i a través del procediment de selecció d'oposició, d'una plaça vacant pertanyent a L'escala d'administració especial, subescala de servicis especials, categoria d'agent de policia del cos de la policia local del municipi d'Almoines. D'acord amb l'article 4 del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policies locals de la Comunitat Valenciana, les esmentades places estan adscrites a L'escala bàsica i s'enquadren en el grup C, subgrup C1 segons l'article 76 de la Llei 7/2007, de 12 d'abril, de l'Estatut Bàsic de l'Empleat Públic.  
  
L'esmentada plaça s'inclou en l'oferta pública d'ocupació corresponent a l'exercici de l'any 2014, aprovada per Junta de Govern Local, en sessió celebrada el dia 29 de setembre de 2014, i publicada en el Butlletí Oficial de la Província de València (BOPV) número 243, de data 13 d'octubre de 2014.  
  
2. Condicions d'admissió d'aspirants  
Per a ser admesos a la realització de les proves de selecció, els aspirants hauran de reunir els requisits següents, referits al dia en què finalitze el termini d'admissió de sol·licituds:  
- Tindre la nacionalitat espanyola.  
- Estar en possessió del títol de Batxiller, o equivalent, o complides les condicions per a obtindre'l en la data que finalitze el termini de presentació d'instàncies.  
- No patir cap malaltia ni defecte físic que impedisca l'exercici de les funcions d'acord amb els quadros d'exclusions mèdiques que s'establisquen i tindre una estatura mínima d'1,65 metres els homes i d'1,60 metres les dones.  
- Haver complit 18 anys i no haver complit 36 anys. Als sols efectes de l'edat màxima es compensarà el límit amb els serveis prestats anteriorment a l'administració local com a policia local o auxiliar de policia.  
  
- No haver sigut separat, mitjançant expedient disciplinari, del servici de qualsevol de les administracions públiques, ni trobar-se inhabilitat per a l'exercici de la funció pública.  
- Estar en possessió dels permisos que habiliten per a la conducció de vehicles de les classes B i A que permeten la conducció de motocicletes amb unes característiques de potència que no sobrepassen els 25 kW o una relació de potència/pes superior a 0,16 kW/Kg.  
- No tenir antecedents penals per delictes dolosos o tenir-los cancel·lats.  
  
3. Forma i termini de presentació d'instàncies  
Les sol·licituds, per a requerir prendre part en les corresponents proves d'accés en què els aspirants faran constar que reuneixen les condicions exigides en les presents bases generals per a la plaça a què s'opta, es dirigiran a l'alcalde president de l'Ajuntament d'Almoines i es presentaran en el registre d'entrada d'aquest ajuntament o bé mitjançant el procediment que regula l'article 38.4 de la Llei 30/1992, de 26 de novembre, en el termini de 20 dies naturals comptats a partir de l'endemà de la publicació de l'anunci de la convocatòria en el Boletín Oficial del Estado. En les instàncies els aspirants hauran de manifestar que reuneixen tots els requisits exigits  
  
La sol·licitud haurà d'anar acompanyada per:  
- Fotocòpia del document nacional d'identitat.  
- Justificant del pagament dels drets d'examen, que ascendeixen a la quantitat de 80 euros, i que haurà d'ingressar-se en el compte de l'entitat Cajamar ES1422820377944827880984. Es farà constar obligatòriament el nom i cognoms de l'aspirant, el DNI i plaça a la qual s'opta.  
  
La falta de justificació del pagament del dret d'examen determinarà l'exclusió de l'aspirant.  
L'import de les mencionades taxes només es retornarà en cas que no siga admès en el procés selectiu.  
  
4. Admissió d'aspirants  
Per a ser admesos a les proves selectives, bastarà que els aspirants manifesten en la instància que reuneixen totes les condicions exigides en la instància i que reuneixen totes les condicions exigides en aquestes bases, referides a la data de finalització del termini de presentació i que hagen abonat els drets d'examen.  
Expirat el termini de presentació d'instàncies, l'Alcaldia dictarà una resolució en el termini màxim d'un mes, per la qual declararà aprovada la llista provisional d'admesos i exclosos. En la dita resolució, que es publicarà en el BOPV, en el tauler d'anuncis de l'ajuntament i en la pàgina web www.almoines.es, s'assenyalarà un termini de 10 dies hàbils per a l'esmena de defectes. No es considerarà defecte esmenable la falta d'abonament del dret d'examen.  
Transcorregut el termini d'esmena, per l'Alcaldia s'aprovarà la llista definitiva d'aspirants admesos i exclosos, que es publicarà en el BOPV, en el tauler d'anuncis de l'ajuntament i en la pàgina web www.almoines.es. Aquesta resolució servirà de notificació a efectes d'impugnació i recursos. En la mateixa publicació es farà constar el dia, hora i lloc en què haurà de realitzar-se el primer exercici, així com el nomenament dels membres que formaran part del tribunal.  
  
5. Tribunal qualificador  
Al tribunal qualificador li correspon dilucidar les qüestions plantejades durant el desenvolupament del procés selectiu, vetllar pel bon desenvolupament d'aquest, qualificar les proves establides i aplicar els barems corresponents.  
El tribunal qualificador estarà constituït pels següents membres:  
President: un funcionari de carrera de l'Ajuntament d'Almoines o qualsevol altre municipi, nomenat per l'alcalde amb titulació igual o superior a l'exigida per a la plaça.  
Secretari: el de la corporació, que actuarà a més com a vocal.  
Vocals:  
- Un representant designat per la direcció general de la Generalitat Valenciana competent en matèria de policia local.  
- Un representant designat per la direcció general de la Generalitat Valenciana competent en matèria d'administració local.  
- Un vocal designat entre funcionaris de carrera pertanyents als cossos de policia local de la Comunitat Valenciana, designats pel president de la corporació.  
Podran nomenar-se assessors del tribunal per a les proves psicotècniques, mèdiques, d'aptitud física i valencià. El seu nomenament haurà de fer-se públic junt amb el del tribunal.  
Junt amb els titulars es nomenaran suplents, en el mateix nombre i amb els mateixos requisits.  
El tribunal no podrà constituir-se ni actuar sense la assistència almenys de la meitat dels seus integrants, titulars i suplents indistintament. La constitució del tribunal exigeix, necessàriament, la presencia del president i el secretari o, si és el cas, de qui els substituïsca.  
L'abstenció i recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
6. Començament i desenvolupament de l'oposició  
Els aspirants seran convocats en crida única, excepte els casos de força major degudament justificats i apreciats lliurement pel tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en aquest i en els successius, per la qual cosa quedarà exclòs del procediment selectiu.  
El tribunal podrà requerir, en qualsevol moment, als aspirants que acrediten la seua identitat i per això hauran d'anar proveïts del document nacional d'identitat.  
Els resultats de cadascún dels exercicis, les successives crides i convocatòries, i en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives, s'exposaran en els locals on s'haja celebrat l'exercici anterior o en els que s'assenyalen en l'últim anunci, i aquesta exposició, en la data en què s'inicie, s'entendrà com a notificació amb carácter general.  
La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 72 hores.  
  
7. Sistemes de selecció i desenvolupament dels processos  
El procés selectiu comptarà amb les següents fases i exercicis.  
Primera fase: proves selectives  
Primer exercici. Mesurament de l'estatura.  
De caràcter obligatori i eliminatori. La qualificació d'aquest exercici serà d'apte o no apte.  
Segon exercici. Qüestionari.  
De caràcter obligatori i eliminatori. Consistirà a contestar correctament per escrit un qüestionari d'un mínim de 50 preguntes i un màxim de 75 preguntes, amb quatre respostes alternatives, una d'elles certa, en un temps màxim d'1 hora i 30 minuts, sobre els temes esmentatss en els grups I a IV, ambdós inclusivament, del temari que s'arreplega com a annex a aquestes bases.  
Per a la correcció d'aquesta prova s'utilitzarà la fórmula següent:  
  
N = ((A-E/(d-1))n)x10  
  
N = nota  
A = núm. d'encerts  
E = núm. d'errors  
d = núm. d'opcions per cada pregunta  
n = núm. de preguntes  
  
Les preguntes no contestades no resten. La qualificació d'aquest exercici serà de 0 a 10 punts, havent d'obtindre una qualificació de 5 punts per a superar-lo.  
El primer i segon exercici es podran celebrar el mateix dia.  
Tercer exercici: reconeixement mèdic.  
De caràcter obligatori i eliminatori. La qualificació d'aquest exercici serà d'apte o no apte. Consistirà a presentar un certificat mèdic oficial original on es faça constar expressament la seua capacitat per a concórrer a proves físiques exigides en aquestes bases, així com que no es troben impedits o incapacitats per a l'accés a la funció pública.  
  
L'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic establix quines són les exclusions mèdiques que han de tindre's en compte per a l'accés a la categoria d'agent de policia local.  
S'haurà de presentar en el termini de 48 hores una vegada publicats els resultats de l'exercici número 2. La falta de presentació d'aquest certificat exclourà els aspirants de participar en el procés de selecció que es convoca.  
La superació d'aquesta prova, homologada expressament per l'IVASPE, tindrà una validesa d'un any des de la realització, i queden exempts de realitzar-la aquells que, en tal període, l'hagen superada, sempre que no es produïsquen malalties que, segons el parer del tribunal mèdic, jusifiquen tornar-la a passar.  
Quart exercici: prova psicotècnica i aptitudinal.  
De caràcter obligatori i eliminatori. Consistirà a superar els exercicis o proves psicotècniques aptitudinals i de personalitat. La qualificació d'aquest exercici serà la d'apte o no apte.  
Caràcter obligatori i eliminatori. La qualificació d'aquest exercici serà de apte o no apte.  
Consistirà a superar els exercicis o proves psicotècniques aptitudinals i de personalitat que es determinen en l'Orde de 23 de novembre de 2005, de la Conselleria de Justícia, Interior i Administracions Públiques. La superació de les dites proves en els municipis de la Comunitat Valenciana, expressament homologats per l'Institut Valencià de Seguretat Pública, tindrà una validesa d'un any des de la seua realització, i eximirà durant aquest període l'aspirant de tornar a realitzar-les. La duració màxima d'esta prova serà de 30 minuts.  
Cinqué exercici. Proves d'aptitud física.  
De caràcter obligatori i eliminatori. La qualificació d'aquest exercici serà d'apte o no apte, i s'hauran de superar totes les proves per a ser qualificat com a apte.  
Consistirà a superar proves d'aptitud física que posen de manifest la capacitat per a l'exercici del lloc de treball. El contingut i les marques mínimes seran, almenys, les següents:  
  
Prova Hòmens Dones  
Enfilada per la corda amb presa de peus 4 metres 3 metres  
Salt de longitud amb carreres 4 metres 3,80 metres  
Salt d'altura 1,10 metres 1 metre  
Carrera de velocitat en 60 metres 10 segons 12 segons  
Carrera de resistència 1.000 metres 4 minuts 4 minuts i 10 segons  
  
  
Sisé exercici. Desenvolupament del temari.  
De caràcter obligatori i eliminatori. Consistent a desenvolupar per escrit durant un temps màxim d'una hora i 30 minuts i mínim d'una hora dos temes triats per sorteig, dels grups I a IV ambdós inclusivament, que componen el temari d'aquestes bases.  
Els temes seran llegits en sessió pública davant del tribunal, que podrà formular les preguntes o aclariments que sobre aquests considere oportunes. Es valorarà la claredat d'idees i el coneixement sobre els temes exposats. La valoració dels exercicis serà efectuada per mitjà de l'obtenció de la mitjana aritmètica de cadascun dels membres del tribunal de selecció i hauran de rebutjar-se, a aquests efectes, totes les puntuacions màximes i mínimes quan entre aquestes hi haja una diferència de 4 punts o més, i servirà, si és el cas, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.  
La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
Seté exercici. Coneixement del valencià.  
De caràcter obligatori i no eliminatori. Consistirà a traduir del valencià al castellà i viceversa un text proposat pel tribunal en un temps màxim d'una hora. La qualificació serà de 0 a 4 punts.  
Huité exercici. Temes locals.  
De caràcter obligatori i no eliminatori. Consistirà en l'exposició per escrit d'un tema dels que componen el grup V del temari que s'inclou com a annex d'aquestes bases, en un temps màxim d'una hora i mínim de 45 minuts, on es valoraran els coneixements exposats, la claredat en l'exposició, neteja, redacció i ortografia. En tot cas seran llegits, si així s'estima, en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives. La qualificació d'aquest exercici serà de 0 a 5 punts.  
El seté i huité exercici es podrà celebrar el mateix dia.  
Segona fase: curs d'ingrés  
El curs selectiu de la categoria d'agent de policia local constarà de dos fases: una, de formació i selecció en l'Institut Valencià de Seguretat Pública, amb una duració de 700 hores lectives; una altra, de pràctiques, que es realitzaran en el municipi d'Almoines amb una duració de dos mesos.  
  
8. Relació d'aprovats de la fase d'oposició i creació de borsa de treball  
El nombre d'aspirants aprovats en el procés selectiu no podrà excedir del nombre de places convocades.  
El tribunal formularà proposta a la corporació de l'aspirant que, havent superat el procés selectiu i prèvia presentació de la documentació exigida en la següent base, haja d'incorporar-se a l'Institut Valencià de Seguretat Pública i Emergències, per a seguir el curs de formació teòric i pràctic de caràcter selectiu.  
Quan algun o alguns dels aspirants aprovats renuncien a continuar el procés de selecció o siguen exclosos d'aquest per no tindre alguns dels requisits exigits, no presentar la documentació o per falsedat d'aquesta, o per no superar el curs selectiu, s'anul·laran les actuacions respecte d'aquests i el tribunal podrà proposar la inclusió en la llista d'admesos del mateix nombre que el d'exclosos per les anteriors causes.  
  
Finalitzat el procès selectiu, el president de la corporació, de conformitat amb la proposta del tribunal, farà pública en el tauler d'anuncis de l'ajuntament una resolució definitiva amb la relació dels aspirants que han superat els cincs primers exercicis i hagen obtès almenys una qualificació de 3 punts en el sisè exercici, els quals passaran a formar part d'una borsa de treball per a possibles nomenaments interins.  
  
La borsa de treball tindrà una vigència de tres anys comptats des de la data de la seua constitució.  
  
9. Presentació de documentació  
Els aspirants que hagueren aprovat la primera fase del procés selectiu presentaran en l'ajuntament, dins del termini de 20 dies hàbils, a partir de la publicació de la relació d'aprovats, els documents següents:  
  
- Còpia compulsada del DNI.  
- Còpia compulsada de la titulació acadèmica.  
- Declaració responsable de no haver estat separat, mitjançant expedient disciplinari del servei de l'administració pública o de les entitats locals, ni trobar-se inhabilitat per a l'exercici de funcions públiques.  
  
- Còpia compulsada dels permisos de conducció de les classes B i A que permeta la conducció de motocicletes amb unes característiques de potencia que no soprepassen els 25 kW o una relació de potència/pes superior a 0,16 kW/Kg.  
Si dins del termini indicat els opositors no presentaren la documentació o no reuniren els requisits obtinguts, no podran ser nomenats funcionaris en pràctiques i quedaran anul·lades totes les seues actuacions, sense perjuí de les responsabilitats en què hagueren pogut incórrer per falsedat en la sol·licitud inicial.  
  
10. Període de pràctiques i formació  
El curs selectiu de la categoria d'agent de policia constarà de dos fases: una, de formació i selecció en l'Institut Valencià de Seguretat Pública i Emergències, amb una duració de 700 hores lectives; una altra, de pràctiques, que es realitzaran en el municipi de Almoines, amb una duració de dos mesos.  
Durant la realització del curs teòric i pràctic els aspirants seran nomenats funcionaris en pràctiques de les respectives corporacions locals, amb els drets inherents a tal situació i percebent, en tot cas, les retribucions íntegres del lloc al qual aspiren.  
  
11. Proposta final, nomenament i presa de possessió  
Finalitzat el curs teòric i pràctic, l'Institut Valencià de Seguretat Pública i Emergències comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda, als efectes del seu nomenament com a funcionaris de carrera. Igualment comunicarà la relació dels aspirants que no hagen superat el curs teòric i pràctic.  
Els nomenaments hauran d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública i Emergències.  
Efectuada l'anterior comunicació per l'Institut Valencià de Seguretat Pública i Emergències, i no formalitzat el nomenament en el termini assenyalat en el paràgraf anterior, l'ajuntament haurà d'abonar a l'aspirant la totalitat de les retribucions corresponents al lloc de treball a què aspira.  
El nomenament com a funcionaris de carrera serà publicat en el BOPV.  
  
12. Recursos  
Contra aquesta convocatòria i les seues bases, que esgoten la via administrativa, es pot interposar el recurs potestatiu de reposició en el termini d'un mes, des de la publicació de la present convocatòria en el BOPV, sense perjudici de la seua impugnació directa davant la jurisdicció contenciosa administrativa en el termini de dos mesos, comptats a partir de l'endemà de la referida publicació de conformitat amb la Llei 30/1992, de 26 de novembre, en la redacció que fa la Llei 4/1999, de 13 de gener.  
  
  
13. Legislació aplicable  
En el no previst en les presents bases serà aplicable el que preveu la Llei 10/2010, de 9 de juliol, de la Generalitat, d'ordenació i gestió de la funció pública valenciana, la Llei 6/1999, de 19 d'abril, de Policies Locals i de Coordinació de les Policies Locals de la Comunitat Valenciana, el Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana i l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic. Així mateix, haurà de tindre's en compte el que estableix la Llei 7/2007, de 12 d'abril, de l'Estatut Bàsic de l'Empleat Públic.  
  
14. Publicació  
Les presents bases de la convocatòria es publicaran en el DOCV i en el BOPV, es publicaran igualment en el tauler d'anuncis de l'ajuntament, i a la pàgina web www.almoines.es, i el seu extracte en el BOE. El seu text íntegre es comunicarà a l'Institut Valencià de Seguretat Pública de la Generalitat Valenciana.  
  
  
  
ANNEX  
Temari  
  
El contingut del temari serà l'assenyalat a l'Ordre d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de les policies locals de la Comunitat Valenciana (ordre publicada al DOGV núm. 4049, de 24.07.2001), per a les places objecte d'aquestes bases.  
El grup V, de temes sobre l'entorn sociolocal del municipi d'Almoines, és el següent:  
Tema 41. Historia de la ciutat d'Almoines. Festes i tradicions històriques i culturals.  
Tema 42. Disseny urbà del municipi d'Almoines. Guia de carrers d'Almoines i terme municipal. Límits, partides i polígons cadastrals, camins.   
Tema 42. Ajuntament, composició i organització. Infraestructures municipals de caràcter cultural, esportiu, etcètera.  
Tema 43. Les ordenances municipals relacionades amb l'activitat policial.  
  
Almoines, 27 de març de 2015.- L'alcalde: José Antonio Olaso Camarena.